Регионален исторически музей (Стара Загора)

Регионалният исторически музей в Стара Загора е сред най-старите музеи в България и сред големите в Европа. Той съхранява над 120 000 паметника на културата. Първата експозиция е открита през 1907 г. През септември 2007 г. музеят се премества в нова сграда. През март 2009 г. новата сграда на музея бе официално открита за посетители. Музейни обекти Музей „Неолитни жилища“, Стара Загора (VI хил. пр. н.е.) Халколитни медни рудници в местността „Мечи кладенец“ Римски терми при Старозагорски минерални бани Античен форумен комплекс II-IV в. при западната порта Южна порта на Августа Траяна Късноантичен жилищен дом с мозайка, IV в. – частен римски дом. Късноантична обществена сграда с мозайки, IV-VI в. – в Пощенската палата Музей на религиите (Ески джамия) Хилендарски метох Мемориален комплекс „Бранителите на Стара Загора 1877 г.“ Къща музей „Градски бит XIX век“ Експонати В комплекса се съхраняват над 100 000 оригинални експонати от различни епохи. Изключителни по своята стойност са повечето сбирки: праисторическата, етнографската и нумизматичната, колекцията от тракийски колесници, от античен бронз, антично стъкло, реликви, свързани с историята на българския народ от Възраждането до наши дни. Уникални са експонатите костен идол и мраморна антропоморфна фигурка (V хил. пр. Хр.), шлем-маска, сарматски меч, златна огърлица, лантерни, стъклена фиала с танцуваща жена, мраморна статуарна група на Орфей от античната епоха, каменна плоча на лъвица с лъвче от XI в., препис на Паисиевата „История славянобългарска“ и др. неолит, енеолит бронзова епоха старожелязна епоха новожелязна епоха римска епоха късноантична епоха средновековие VII-IX в. средновековие Х-XII в. средновековие XIII-XIV в. късно средновековие XV-XVII в. нумизматика нагръдни и други отличия и награди накити оръжие униформи традиционно облекло битови тъкани църковно, приложно и изящно изкуство документи от Възраждането документи от периода 1878 – 1944 г документи от най-новата история на България снимки от Възраждането снимки от периода 1878 – 1944 г снимки от най-новата история на България оръдия на труда предмети на бита старопечатни материали периодичен печат от периода 1878 – 1944 г периодичен печат от най-новата история на България плакати карти печатни материали образци от производството кино-фото-фоно архив знамена Археологически експедиции През годините музеят ръководи и участва в десетки археологически експедиции, от които с особена значимост са разкопките на: Азмашката селищна могила (първата цялостно проучена селищна могила на Балканския полуостров), праисторическите медни рудници в местността „Мечи кладенец“ край Стара Загора (българо-руска експедиция), многослойния исторически обект в местността „Чаталка“, десетки обекти в археологическия резерват „Августа Траяна-Верея-Боруй“, късноантичната пътна станция „Карасура“ край с. Рупките, Чирпанско (българо-германска експедиция), много надгробни могили и др. Международни контакти Старозагорският музей поддържа международни контакти с повече от 20 музея, университети и библиотеки в Германия, Англия, Русия, Румъния, Австрия, Македония, Франция, Гърция, Унгария и др. Директорите Димитър Николов и Христо Буюклиев са членове на международната музейна организация към ЮНЕСКО – ИКОМ. През 1984 г. Стара Загора е домакин на VIII международен симпозиум по античен бронз, в който доклади изнасят учени от 30 страни на света. Музеят в Стара Загора участва в издадените във Виена корпуси на антични мозайки и стенописи от България. Той е организатор или съорганизатор на международни, национални и регионални научни конференции, симпозиуми и колоквиуми. Административна структура директор – Ас. Петър Тодоров Калчев РИМ-Стара Загора има няколко административни отдела: Отдел „Праистория“ Отдел „Нумизматика“ Отдел „Антична археология“ Отдел „Средновековна археология“ Отдел „История XV – XIX век“ Отдел „Нова история“ Отдел „Най-нова история“ Лаборатория за консервация и реставрация Отдел „Етнография“ Отдел „Връзки с обществеността“ Външни препратки Регионален исторически музей – Стара Загора – Официален сайт Регионален исторически музей – Стара Загора – Museology Регионален исторически музей – Стара Загора – Facebook Регионален исторически музей – Стара Загора – 100-те Национални туристически обекта